**10 რჩევა, როგორ გააძლიეროთ ეფექტი ინიციატივის გამოჩენით**

ენდი რობინსონი, CAREEREALISM-ის მიერ დამტკიცებული ექსპერტი

ჩვენს დაძაბულ დროში აბსოლუტურად აუცილებელია, თქვენს დამქირავებელს, კლიენტებს და კოლეგებს ყოველდღიურად აჩვენოთ, თუ რამდენად ფასეული კადრი ხართ. ღირებულების მატებაა ის მოდური პროფესიონალური ჟარგონიზმი, რომელიც გამოხატავს თქვენი კარიერის გარანტირებულობსა და თქვენს მოძრაობას პროფესიონალური საქმიანობის მწვერვალისკენ. სამსახურში თქვენი ღირებულების დემონსტრირებისათვის აბსოლუტურად აუცილებელია ინიციატივის გამოჩენა. ინიციატივა ძალიან მჭიდრო მიმართებაშია პირად მიღწევებთან და პროფესიონალურ განვითარებასთან; ეს არის თქვენს ზრდაზე პირადი პასუხისმგებლობის გამოვლენის აქტი და თქვენი როგორც ლიდერის განვითარების მკაფიო ნიშანი. მაშ რას ელოდებით? დღესვე მიიღეთ ზომები; ნუ ელოდებით, რომ რაიმეს გთხოვენ - იყავით პროაქტიური. მხედველობაში მიიღეთ ქვემოთ მოყვანილი აზრები, რათა თქვენს ყოველდღიურ საქმიანობაში ცეცხლოვანი ინიციატივა წახალისდეს.

•ყოველთვის ფხიზლად იყავით, რომ არ გამოგეპაროთ რაიმეს გაუმჯობესების შესაძლებლობა. ნებაყოფლობით იტვირთეთ მისი შესრულება.

•ყოველთვის ფხიზლად იყავით, რომ პირველმა მიიღოთ და განახორციელოთ კომპანიის უახლესი პოლიტიკა.

•ყოველთვის ფხიზლად იყავით, რომ გაამარტივოთ პროცესები და მონახოთ საქმის კეთების უფრო ახალი და უკეთესი გზები. პროაქტიურად წამოაყენეთ ამ გაუმჯობესებების იდეები. მაგალითი მიეცით სხვებს ამ პროცესების განხორციელებაში.

•ყოველთვის ფხიზლად იყავით, რომ არ გამოგეპაროთ ფულის დაზოგვისა და ხარჯების შემცირების შესაძლებლობები. შეეცადეთ, რაც შეიძლება სწრაფად მიიტანოთ ხელმძღვანელობის ყურამდე ეს წინადადებები.

•შეეცადეთ დაელაპარაკოთ თქვენს კოლეგებსა და გუნდის წევერბს, რომელთაც დახმარება სჭირდებათ.

•იყავით პირველი, ვინც ნებაყოფლობით შეეჭიდება რთულ პროექტებსა და დავალებებს.

•ყოველთვის დაგეგმეთ მომავალი, განჭვრიტეთ შესაძლო წინააღმდეგობები და დაახვედრეთ მათ კარგად მოფიქრებული გეგმები, რომლებშიც ეს წინააღმდეგობები გათვალისწინებულია.

•წინასწარ შეიმუშავეთ პასუხები იმ კითხვებზე, რომლებიც შეიძლება წამოიჭრას. „იფიქრეთ თქვენი უფროსივით/მენეჯერივით“ და ყველა ჩასაბარებელი დოკუმენტის/საბოლოო შედეგი წინასწარ განიხილეთ მათი პერსპექტივიდან. ყოველთვის გადახედეთ თქვენს მიერ შესრულებულ სამუშაოს „30 000 ფუტის“ სიმაღლიდან.

•ყოველთვის შეასრულეთ საშინაო დავალება; იყავით ყოველთვის მზად. წინასწარ წაიკითხეთ მასალა, მოიკვლიეთ და ჩაუღრმავდით საკითხს.

•პრობლემებს დაუყოვნებლივ მიხედეთ; მიიღეთ ზომები და იყავით მტკიცე. გასაკეთებელი გააკეთეთ მაქსიმალურად სწრაფად.

გააკეთეთ ეს! იყავით მისაბაძი მაგალითი ინიციატივის გამოჩენაში; აჩვენეთ თქვენი ლიდერობის უნარი.

აირჩიეთ ლიდერობა ქმედებითა და ინიციატივით; თქვენი ღირებულება ძალიან სწრაფად გაიზრდება.